《次韵酬陆放翁》
宋代·潘柽

瘦藤白苧岸乌纱，随分酬春领物华。
西崦三椽休问舍，南湖一物近栽花。
眼昏客忱多储菊，肺渴僧庖屡借茶。
无事閒门便早睡，清灯唤起为吟家。

作者简介：潘柽，字德久，号转庵，永嘉（今浙江温州）人。以父荫选武职。后召试，为阁门舍人，授福建兵马钤辖。柽以能诗称，与陆游、姜夔等多有交往，叶适谓永嘉四灵之徒，凡言诗者皆本德久（《瀛奎律髓》卷三）。有《转庵集》，已佚。今《两宋名贤小集》中存其诗一卷。明弘治《温州府志》卷一○有传。　潘柽诗，以影印文渊阁《四库全书·两宋名贤小集》为底本，连同新辑集外诗，合编为一卷。